Το μεγαλύτερο μέρος των εκπαιδευτικών προγραμμάτων του Κέντρου Επιμόρφωσης και Δια Βίου Μάθησης του Πανεπιστημίου Πελοποννήσου είναι αυτοχρηματοδοτούμενα, δηλαδή στηρίζονται στην καταβολή διδάκτρων. Τα δίδακτρα  ανά πρόγραμμα καθορίζονται σε τέτοιο ύψος ώστε αφενός μεν να καλύπτουν τις λειτουργικές ανάγκες του κάθε προγράμματος (αμοιβές εκπαιδευτών, αμοιβές διοικητικού και τεχνικού προσωπικού,εξοπλισμός, ανάπτυξη εκπαιδευτικού υλικού, κλπ), αφετέρου δε να είναι κατά δυνατόν πιο προσιτά στις ομάδες-στόχου του κάθε προγράμματος. Τα δίδακτρα είναι δυνατόν να καταβάλλονται ανάλογα με τις προβλέψεις του κάθε προγράμματος είτε εφάπαξ  είτε τμηματικά.Η καταβολή τους γίνεται σε ειδικό τραπεζικό λογαριασμό που αναγράφεται στον οδηγό σπουδών ή στην προκήρυξη του προγράμματος. Ανά πρόγραμμα μπορεί να προσδιορίζονται και ειδικές εκπτώσεις για μια ή περισσότερες κατηγορίες από τις ακόλουθες: Α. Άνεργος/η Β. ΑμΕΑ Γ. Μέλος πολύτεκνης οικογένειας Δ. Φοιτητής ΑΕΙ/ΤΕΙ Ε. Φοιτητής Πανεπιστημίου Πελοποννήσου Στ. Εγγραφή σε άλλο εκπαιδευτικό πρόγραμμα του Κ.Ε.ΔΙ.ΒΙ.Μ του ΠΑΠΕΛ κατά το παρελθόν Η. Μέλος του προσωπικού του ΠΑΠΕΛ Θ. Ομαδική Εγγραφή (αναφέρονται και τα άλλα μέλη της ομάδας ονομαστικά) Ι. Έγκαιρη εγγραφή πριν την έναρξη του προγράμματος (προσδιορίζεται ειδικά από το κάθε πρόγραμμα ξεχωριστά) Για τις περιπτώσεις Α,Β,Γ,Δ,Ε,Στ και Η απαιτείται η επισύναψη αντίστοιχων δικαιολογητικών προκειμένου να παρασχεθούν οι αντίστοιχες εκπτώσεις. Πληροφορίες για τα ακριβή δίδακτρα και τις πιθανές εκπτώσεις μπορείτε να βρείτε είτε στους «Οδηγούς Σπουδών», είτε στις Προκηρύξεις, είτε στις ειδικές ιστοσελίδες των εκπαιδευτικών προγραμμάτων του Κ.Ε.ΔΙ.ΒΙ.Μ.